**TYÖSOPIMUS**

1. **OSAPUOLET**

[Työnantajan nimi] (”**Työnantaja**”)

Y-tunnus: [•]

# [osoite]

[Työntekijän nimi] (”**Valmentaja**”)

Syntymäaika: [•]

# [osoite]

1. **TYÖSUHDE**

Tämän sopimuksen mukainen määräaikainen työsuhde alkaa [päivämäärä] ja päättyy viimeistään [päivämäärä].

Määräaikaisuuden peruste on valmennusprojekti, joka kestää [täydennä ajanjakso].

Työsuhteessa noudatetaan neljän (4) kuukauden koeaikaa.

1. **VALMENTAJAN PÄÄASIALLINEN TOIMENKUVA JA TYÖN SUORITTAMISPAIKKA**

Valmentajan tehtävänä on toimia [•] kaudella [•] - [•]. Valmentajan pääasialliset tehtävät on lueteltu liitteessä 1. Lisäksi Valmentaja on velvollinen suorittamaan muita Työnantajan osoittamia tehtäviä.

Työn pääasiallinen suorittamispaikka on [•]. Työn asianmukainen suorittaminen edellyttää valmennustyöhön liittyvää matkustamista Suomessa ja mahdollisesti myös ulkomailla.

1. **TYÖAIKA**

Työsuhde on kokoaikainen. Valmentajan viikoittainen työaika on keskimäärin enintään 40 tuntia.

Mahdollisesta lisä- ja/tai ylityöstä on aina sovittava etukäteen esimiehen kanssa. Muuta kuin etukäteen sovittua lisä- tai ylityötä ei korvata.

Viikkolepoaikojen järjestämisestä sovitaan erikseen siltä osin kun valmennustyön asianmukainen hoitaminen edellyttää työn suorittamista siten, että normaalien viikkolepoaikojen järjestäminen ei ole mahdollista.

1. **PALKKA**

Valmentajan kuukausipalkka on [•] euroa. Palkka maksetaan kunkin kuukauden [•] päivänä.

Työsuhteen päättyessä loppupalkka maksetaan työsuhteen päättymisen jälkeisenä seuraavana normaalina palkanmaksupäivänä.

Valmentaja on oikeutettu Työnantajan kulloinkin voimassaolevan käytännön mukaisiin luontoisetuihin.

1. **KULUJEN KORVAAMINEN**

Työnantaja korvaa Valmentajalle aiheutuneet kohtuulliset matka-, majoitus- ja muut kulut Työnantajan kulloisenkin käytännön mukaisesti.

Työnantaja korvaa Valmentajalle vuosittaisesta valmennuslisenssistä johtuvat kulut.

Jollei muusta erikseen sovita, Valmentaja käyttää Työnantajan kulloinkin järjestämiä kuljetus- ja majoituspalveluita.

1. **LOMAT**

Valmentajan vuosiloman osalta noudatetaan vuosilomalakia ja työehtosopimusta.

1. **SALASSAPITO**

Valmentaja saattaa saada tietoonsa yksittäisiä henkilöitä koskevia luottamuksellisia tietoja, Työnantajan ja tämän asiakkaiden sekä yhteistyökumppaneiden liike- ja ammattisalaisuuksia tai muita luottamuksellisia tietoja (jäljempänä yhdessä ”**Luottamuksellinen tieto**”). Valmentajalla ei ole oikeutta paljastaa Luottamuksellista tietoa tai käyttää sitä hyväksi muutoin kuin tämän sopimuksen mukaisten työtehtäviensä hoitamiseksi.

Valmentaja sitoutuu palauttamaan Työnantajan pyynnöstä ja joka tapauksessa työsuhteen päättyessä kaiken hallussaan olevan Luottamuksellista tietoa sisältävän aineiston ja siitä tehdyt kopiot. Valmentaja sitoutuu olemaan paljastamatta ja käyttämättä mitään Luottamuksellista tietoa myöskään työsuhteen päättymisen jälkeen.

Mikäli kulloinkin voimassaoleva lainsäädäntö asettaa Valmentajalle laajempia velvollisuuksia työsuhteen aikana tai sen jälkeen noudatettavaan salassapitoon ja hyödyntämiskieltoon liittyen, noudatetaan tältä osin kyseistä lainsäädäntöä.

1. **IMMATERIAALIOIKEUDET**

Työsuhteessa ja välittömästi sen johdosta syntyneet tekijänoikeudet ja muut immateriaalioikeudet, mukaan lukien näitä koskevat muunteluoikeus ja luovutusoikeus siirtyvät Työnantajalle ja säilyvät tällä työsuhteen päätyttyäkin ilman eri korvausta, jollei kulloinkin voimassa olevasta pakottavasta lainsäädännöstä Valmentajan hyväksi muuta johdu.

1. **PÄÄTTYMINEN**

Tämä sopimus päättyy viimeistään määräajan kuluttua.

Jos Työnantaja purkaa sopimuksen kesken sopimuskauden ilman, että sillä olisi tähän työsopimuslaissa tarkoitettu hyväksyttävä peruste, Valmentajalla on oikeus saada yksinomaisena korvauksena määrä, joka vastaa jäljellä olleen sopimuskauden palkkaa.

Jos Valmentaja purkaa sopimuksen kesken sopimuskauden ilman työsopimuslaissa tarkoitettua hyväksyttävää perustetta, Valmentajan on korvattava tästä Työnantajalle aiheutunut vahinko työsopimuslaissa säädettyjen perusteiden mukaisesti täysimääräisesti.

1. **KURINPITOTOIMET**

Valmentaja sitoutuu noudattamaan [lajiliitto] kurinpito- ja muita sääntöjä.

Mikäli Valmentajaa rangaistaan [lajiliiton] kurinpitosääntöjen perusteella kilpailu- tai muulla vastaavalla kiellolla, Työnantajalla on oikeus pidättää puolet Valmentajan palkka- ja muista eduista kiellon voimassaoloajalta. Valmentajalla on tällöinkin velvollisuus hoitaa työtehtävänsä kiellosta johtuvat rajoitukset pois lukien.

Mikäli kielto estää Valmentajaa suorittamasta pääosaa tämän sopimuksen mukaisista tehtävistään, Työnantajalla on oikeus pidättäytyä palkanmaksusta kokonaisuudessaan.

1. **MUUT EHDOT**

Työsuhteessa noudatetaan urheilujärjestöjä koskevaa työehtosopimusta.

Valmentajan sivu- ja luottamustoimista on sovittava etukäteen kirjallisesti. Valmentajalla ei ole oikeutta hoitaa sivu- tai luottamustoimia, joita Työnantaja ei ole hyväksynyt.

Työnantaja pyrkii myötävaikuttamaan siihen, että Valmentaja voisi osallistua ammattitaitonsa kehittämiseksi tarpeelliseen kurssi- ja koulutustoimintaan sekä mahdollisten lajiliiton luottamustehtävien hoitamiseen.

Valmentaja sitoutuu noudattamaan Työnantajan toimintaa koskevia sääntöjä ja ohjeita kulloinkin voimassa olevassa muodossaan.

Tämä sopimus tulee voimaan molempien osapuolten allekirjoitettua sen.

1. **PÄIVÄYS JA ALLEKIRJOITUKSET**

Tätä sopimusta on tehty kaksi samansisältöistä kappaletta, yksi kummallekin osapuolelle.

[TYÖNANTAJAN NIMI]

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Nimi: Nimi:

Asema: Paikka ja aika:

Paikka ja aika: